2003

2003 (MMIII) begyndte året på en onsdag.

Regerende dronning i Danmark: Margrethe 2. 1972-

Se også 2003 (tal)

Begivenheder

Januar 
 1. januar – Den nye Bornholms Regionskommune afløser de hidtidige fem kommuner og Bornholms Amt på øen.
 1. januar – Politikens Hus og Jyllands-Posten fusionerer.
 15. januar – Professor dr. jur. Peter Pagh, Københavns Universitet, klager til Folketingets Ombudsmand over afgørelsen i "Lomborg-sagen", som efter hans mening er behæftet med alvorlige retlige mangler.
 16. januar – Den amerikanske rumfærge Columbia, som har været i brug siden 1981, opsendes på sin planlagte sidste rumrejse. Hjemturen den 1. februar bliver dog anderledes end planlagt.

Februar 
 1. februar – Rumfærgen Columbia brænder op under sin genindtræden i Jordens atmosfære over Texas. Alle 7 astronauter dør
 4. februar - Den Føderale Republik Jugoslavien omdøbes officielt til Serbien og Montenegro
 5. februar - den amerikanske udenrigsminister Colin Powell fremlægger i FN's sikkerhedsråd beviser mod Irak i form af satellitfotos mv
 19. februar - et fly med op mod 270 passagerer styrter ned i det sydlige Iran. Alle om bord dør.
 27. februar – Rowan Williams indsættes som den 104. ærkebiskop af Canterbury og dermed åndelig leder for hele den anglikanske kirke
 27. februar - den bosninsk-serbiske ekspræsident Biljana Plavšić idømmes 11 år, ved domstolen i Haag, for forbrydelser mod menneskeheden, der afsones i Sverige.
 28. februar – Disney Channel bliver tilgængelig i Danmark
 28. februar – Rolandas Paksas afløser Valdas Adamkus som præsident i Litauen.

Marts 
 Marts – SARS spreder sig over en lang række lande
 12. marts - den serbiske premierminister Zoran Đinđić bliver myrdet i Beograd
 15. marts - Hu Jintao overtager den kinesiske præsidentpost
 17. marts - Storbritanniens udenrigsminister Robin Cook træder tilbage som følge af uenigheder om landets deltagelse i den kommende krig mod Irak
 20. marts - den amerikansk ledede Koalition af Villige Lande invaderer Irak og indleder derved Irakkrigen

April 
 3. april – En kolosblæksprutte fanges i Rosshavet.
 7. april – Amerikanske tropper indtager under Irakkrigen Baghdad og tre paladser i Irak. Den irakiske informationsminister Mohammed Saeed al-Sahhaf påstår, at Irak har presset USA tilbage, og at fjensynsudsendelserne er falske.
 16. april – Premierminister Edward Fenech Adami skriver under på Maltas optagelse i den Europæiske Union.
 21. april – Yderligere 13 døde af SARS.
 22. april – Jordens dag.
 25. april – Winnie Mandela idømmes seks års fængsel, heraf ét betinget for bedrageri og tyveri.
 26. april – Selvmordsaktion dræber fem i Kashmir.
 26. april – 15 mennesker mister livet ved en eksplosion i et våbenlager i Bagdad.

Maj 
 2. maj – George W. Bush erklærer de egentlige krigshandlinger i Irakkrigen for afsluttet. Dette er ikke en officiel afslutning af krigen.
 3. maj – Oversvømmelser i Argentina koster 16 mennesker livet, mens 100.000 bliver evakueret fra deres hjem. Verdensbanken lover støtte i form af et lån på 123 mio. USD til det i forvejen plagede land.
 7. maj – Merkur passerer solskiven omkring kl. 11 i Danmark (en såkaldt merkurpassage).
 12. maj – FBI finder et mobilt mikrobiologisk laboratorium, som måske har været anvendt af den eller de personer, som i efteråret 2001 stod bag miltbrandangrebene på USA.
 12. maj – "Doktor Bakterie" (Rihab Taha) tilbageholdes af amerikanske styrker i Irak. Hun var ansvarlig for Iraks program for biologiske våben.
 17. maj – Natligt terrorangreb i Marokko.
 21. maj – Jordskælv i Algeriet, skælvet blev målt til 6,7 på Richterskalaen, mere end 1.400 mennesker døde og over 7.000 blev kvæstet
 23. maj - Folketinget ophæver Peter Brixtoftes immunitet, så han kan blive sigtet for sin embedsførelse som borgmester i Farum Kommune
 31. maj – Delvis (partiel) solformørkelse tidligt om morgenen i Danmark, med maksimum omkring kl. 5.30.

Juni 
 2. juni – 3. juni G8-topmøde i Évian-les-Bains, Frankrig
10. juni - Rumsonden Spirit opsendes på mission til Mars, hvor den som den første af NASA's rovere, skal undersøge planetens overflade

Juli 
 5. juli – ved et terrorangrebet ved Tushino bringer to tjetjenske kvindelige selvmordsterrorister sig selv til sprængning ved en udendørs rockkoncert nord for Moskva. 17 blev dræbt og 50+ såret
 15. juli – den danske cykelrytter Jakob Piil vinder den 219 km lange etape fra Gap til Marseille i årets Tour de France
 22. juli – Saddam Husseins sønner Uday og Qusay dræbes af amerikanske styrker i en villa i byen Mosul
 30. juli – Produktionen af den legendariske Volkswagen Type 1 indstilles i Mexico efter 21.529.464 producerede biler siden 1938. Den definitivt sidste bil er udstillet i Autostadt i Wolfsburg

August 
 11. august – USA indrømmer brug af napalm i Irak.
 11. august – NATO indleder sin første operation uden for Europa nogensinde ved at overtage kontrollen over en fredsstyrke i Afghanistan.
 12. august – En kulmineeksplosion i Kina dræber 37 mennesker.
 12. august – 200.000 mennesker i Sudan bliver ramt af voldsomme oversvømmelser.
 14. august – To personer i USA dræbes af riffelskud. Mordene er nummer to og tre i hvad man frygter er en ny række af mord fra en serie-snigskytte.
 14. august – Strømsvigt i store dele af nordøstlige Amerika, i flere stater i USA og territorier i Canada – i alt 22 kraftværker nedbrød. Det gigantiske Niagara-Mohawk-kraftværk blev ramt af et lyn og satte ud lige under myldretidstrafikken i storbyerne blandt andet New York City, Toronto, Cleveland, Detroit og Ottawa, hvilket resulterede i at de andre kraftværker blev overbelastet og satte derefter planmæssigt ud.
 16. august – Dansk 34-årig soldat i Irak bliver dræbt, muligvis af et vådeskud under ildkamp på en patrulje, som også koster to irakere livet samt en såret iraker.
 18. august – Metroen i København går i stå efter et nedbrud i en strømforsyningsenhed.
 18. august – En 4-årig pige i den sydvestlige del af Kasakhstan dør af byldepest.
 19. august – FN's hovedkvarter i Bagdad rammes af et terrorangreb. Mere end 20 personer omkommer og flere hundrede bliver såret. Blandt de dræbte er FN's særlige udsending i Irak, brasilianeren Sérgio Vieira de Mello
27. august - Mars er i en afstand af 55.758.006 km det tætteste den har været på Jorden i løbet af 59.619 år
 29. august – En bilbombe dræber 124 mennesker og sårer mere end 100, da den bringes til detonation foran en moské i byen Najaf i Irak. Den shiamuslimske præst og politiker Mohammed Baqr al-Hakim er blandt de dræbte.

September 
 10. september – Den svenske udenrigsminister Anna Lindh bliver udsat for et alvorligt knivstikkeri under en indkøbstur i et varehus. Hun dør dagen efter af sine kvæstelser.
 14. september – Resultatet af den svenske folkeafstemning om euroen bliver et klart nej.
 16. september – Kurt Thorsen overfaldes i Statsfængslet ved Sdr. Omme
16. september - Mahmoud Abbas fratræder som palæstinensisk premierminister
 17. september – En tidligere Bandidos-rocker bliver dræbt af en bilbombe ud for Amtssygehuset i Glostrup.
 18. september – Kategori 2-orkanen Isabel rammer USA's østkyst.
 19. september – Iraks tidligere forsvarsminister Sultan Hashim Ahmed overgiver sig til de amerikanske besættelsesstyrker i landet.
 23. september – Hele Sjælland, Sydsverige, Bornholm og Lolland-Falster rammes af strømsvigt.
 24. september – En 24-årig svensk mand anholdes, mistænkt for mordet på Anna Lindh, samtidig løslades en 35-årig mand, der har siddet i varetægtsfængsel for mordet.
 26. september – Den 24-årige svenske mand, der blev anholdt den 24. varetægtsfængsles i to uger, efter DNA-spor har bestyrket mistanken om, at han begik mordet på Anna Lindh.
 26. september – Den japanske ø Hokkaido rammes af en række jordskælv. Det største måles til 8,0 på Richterskalaen. 40.000 mennesker bliver evakueret.
 28. september – ESA afsender SMART-1 til månen. ESAs første forsøg på at komme til månen.

Oktober 
 3. oktober - Dansk Sprognævn accepterer kritikken af "det nye komma" og indstiller til kulturministeren, at det afskaffet og erstattes af et "enhedskomma", baseret på det grammatiske komma tilknyttet enkelte valgmuligheder
8. oktober – Dronning Margrethe giver sin officielle tilladelse til at Kronprins Frederik den 14. maj 2004 kan gifte sig med den australsk-britiske statsborger Mary Donaldson i Københavns Domkirke
17. oktober -  der sættes et spir på toppen af bygningen, og derved bliver skyskraberen Taipei 101 i Taipei, Taiwan med i alt 509,2 meter 50 meter højere end Petronas Towers i Kuala Lumpur og verdens højeste bygning
24. oktober -  det supersoniske passagerfly Concorde flyver sin sidste kommercielle flyvning
25. oktober - de første meldinger om skovbrande indløber i Californien i det, der senere skal vise sig at blive statens næstmest omfattende brand nogensinde med et nedbrændt areal på næsten tre tusinde kvadratkilometer.
 25. oktober – Jacob Buksti, næstformand for færdselssikkerhedskommission og tidligere socialdemokratisk trafikminister, stoppes i en fartkontrol efter at have kørt 173 km/t på motorvejen ved Ringsted
 27. oktober – 35 personer bliver dræbt ved fem bombeangreb i Bagdad. Røde Kors' hovedkvarter og fire politistationer er mål for angrebene
 30. oktober – Jacob Buksti, der den 25. oktober blev stoppet efter at have kørt 173 km/t på en motorvejsstrækning, trækker sig som næstformand for færdselssikkerhedskommission

November 
 15. november - Radio 100FM begynder sine udsendelser fra deres studier på Rådhuspladsen i København
20. november – to kraftige bilbomber eksploderer i Istanbul ved det britiske konsulat og ved en britisk ejet bank
23. november - Georgiens præsident Eduard Shevardnadze træder tilbage efter flere ugers massedemonstrationer på grund af valgsvindel

December 
 9. december – Ved Terrorangrebet ved National Hotel bragte to tjetjenske kvindelige selvmordsterrorister sig selv til sprængning uden for et hotel få hundred meter fra Kreml og Dumaen. 6 blev dræbt og 44 sårede
11. december -  det afsløres, at en videnskabelig medarbejder i perioden 1968-1978 har stjålet værker fra Det Kongelige Bibliotek i København til en anslået værdi af 150 - 300 mio kroner
 12. december – Sammenbrud i forhandlingerne om en ny EU-forfatningstraktat.
 13. december – Saddam Hussein tages til fange af USA i Irak, tæt på sin hjemby Tikrit.
 16. december – Nordsøcentret i Hirtshals i Nordjylland, hærges af en kraftig brand, hvor det store oceanarium udbrænder totalt.

Født 
 14. januar – Josephine Højbjerg, dansk skuespillerinde.
 4. februar – Rasmus Højlund, dansk fodboldspiller.
 18. september – Aidan Gallagher, amerikansk skuespiller og musiker.
 8. november – Lady Louise Mountbatten-Windsor, britisk prinsesse.
 7. december – Prinsesse Catharina-Amalia af Nederlandene, hollandsk prinsesse.

Dødsfald

Sport 
 26. januar - Odense Bulldogs vinder pokalfinalen i ishockey mod Herlev Eagles. Kampen afvikles i et fyldt Odense Isstadion og ender 5-2.
 29. marts - Danmarks fodboldlandshold vinder 5-2 over Rumænien i Bukarest.
2. april - Danmarks fodboldlandshold taber 0-2 til Bosnien i en landskamp i Parken. Nederlaget kommer efter 19 kampe i kvalifikationsturneringerne uden danske nederlag.
 26. april – Danmarks ishockeylandshold vinder sensationelt 5-2 over USA ved A-VM.
 30. april – Danmarks fodboldlandshold vinder 1-0 over Ukraine i en træningskamp i Parken.
 29. maj- Brøndby IF vinder 3-0 over FC Midtjylland i årets fodboldpokalfinale i Parken.
 7. juni – Danmarks fodboldlandshold vinder 1-0 over Norge i Parken.
 22. juni – Søren Kjeldsen vinder golfturneringen The Diageo Championship i Skotland med en førstepræmie på 1.719.310 EUR.
 14. august – Brøndby IF vinder 3-0 over Dinamo Minsk i kvalifikationen til 1. runde af UEFA Cuppen.
 20. august – Danmarks fodboldlandshold spiller 1-1 mod Finland i en venskabskamp i Parken.
 10. september – Danmarks fodboldlandshold spiller 2-2 mod Rumænien i Parken.

Musik

Amerikanske udgivelser 
 The Black Eyed Peas: Elephunk
 Gavin DeGraw: Chariot
 Michael Jackson: Number Ones
 Linkin Park: Meteora
 Madonna: American Life
 Metallica:  St. Anger

Britiske udgivelser 
 David Bowie: Reality
 Dido: Life For Rent

Danske udgivelser 
 Alex: Thirteen
 Kashmir: Zitilites
 Carpark North: Carpark North
 Mew: Frengers

Svenske udgivelser 
 Naglfar: Sheol

Grammy Awards 
 Årets indspilning: Don't Know Why med Norah Jones
 Årets album: Come Away With Me med Norah Jones
 Årets sang: Don't Know Why skrevet af Jesse Harris
 Bedste nye kunstner: Norah Jones

Danish Music Awards 
 Årets Danske Album: Saybia – The Second You Sleep
 Årets Danske Gruppe: Saybia
 Årets Nye Danske Navn: Nik & Jay
 Årets Danske Sanger: Søren Huus (Saybia)
 Årets Danske Hit: "Nik & Jay" – Nik & Jay

Melodi Grand Prix 
 Dansk vinder: Ingen
 24. maj – Tyrkiet vinder årets udgave af Eurovision Song Contest med sangen "Everyway That I Can" af Sertab Erener. Konkurrencen blev dette år afholdt i Riga, Letland.

Andet 
 Anne Gadegaard vinder MGP - de unges Melodi Grand Prix
 24. februar - Robert Trujillo, bliver offenliggjort som Metallica's nye bassist

Nobelprisen 
 Fysik – Aleksej A. Abrikosov, Vitalij Ginsburg og Anthony Leggett
 Kemi – Peter Agre og Roderick MacKinnon
 Medicin – Paul Lauterbur og Sir Peter Mansfield
 Litteratur – John Maxwell Coetzee
 Fred – Shirin Ebadi
 Økonomi – Robert F. Engle og Clive W. J. Granger

Bøger 
 Boghandlernes Gyldne Laurbær. Jakob Ejersbo: Nordkraft (roman)

Eksterne henvisninger 

03